Surxondaryoda qizlarga diniy ta'lim berayotgan noqonuniy hujra aniqlandi

Davlat xavfsizlik xizmati Surxondaryo viloyati bo'yicha boshqarmasi va ichki ishlar organlari xamkorligida 14 may kuni o'tkazilgan tezkor tadbir davomida voyaga yetmagan qizlarga noqonuniy ravishda diniy ta'lim berib kelgan fuqaro aniqlandi. Bu haqda Axborot va ommaviy kommunikatsiyalar agentligi  viloyat hududiy boshqarmasi “Bugun.uz”ga ma'lum qildi.
xususan, Denov shahri Olovuddin mahallasida yashovchi, 1991 yilda tug'ilgan ayol tegishli ruxsatsiz yashash xonadonida hujra tashkil qilib, 2005–2011 yillar oralig'ida tug'ilgan 6 nafar voyaga yetmagan qizga diniy saboq berib kelgan.
Qizlar orasida Olovuddin mahallasidan tashqari qo'shni Yurchi, Shakarqul, Vodiy mahallalaridan kelganlar ham bo'lgan. Ular ushbu hududlardagi umumta'lim maktablarining 4–10 sinf o'quvchilari hisoblanadi. Hozirda mazkur holat yuzasidan dastlabki surishtiruv ishlari olib borilmoqda.
Avvalroq Dxx voyaga yetmaganlarga noqonuniy diniy ta'lim bergan fuqaroni ushlagandi. Shuningdek, Farg'onada voyaga yetmaganlarga noqonuniy diniy ta'lim berganlar ushlangani xabar qilingan.